stanford-oval/wikipedia huggingface dataset:
Porin suomalainen yhteislyseo
Historia

Porin suomalaisen yhteislyseon koulu perustettiin vuonna 1926 aikana paikallisen naisten ompeluseuran aloitteesta. Yhdistys anoi opetusministeriöltä lupaa perustaa yksityinen 5-luokkainen oppikoulu ja suomenkielinen yhteislyseo, jossa pystyttäisiin tarjoamaan opetusta samanaikaisesti sekä tytöille että pojille. Toiminta alkoi 42 oppilaan voimin Suomalaisen naisliiton tiloissa Annankadulla. Lukuvuoden 1927–1928 PSYL toimi Linnankadun (nyk. Isolinnankatu) kansakoulussa. Sieltä se siirtyi joen toiselle puolelle niin sanottuun Sofian kouluun, jossa PSYL toimi lukuvuoden 1928 alusta joulukuuhun 1934. Sofian koulussa aloitettiin puuroaterian tarjoaminen oppilaille, minkä vuoksi PSYL sai vielä nykyäänkin tunnetun lempinimensä "Vellilä". Lukuvuonna 1930–1931 PSYL anoi lupaa antaa opetusta 8. vuosiluokkaan asti, jonka myötä siitä tuli yliopistoon johtava koulu. Ensimmäiset 12 ylioppilasta valmistuivat keväällä 1934.
PSYL:n oppilasmäärä kasvoi voimakkaasti heti alusta alkaen. Asianmukaiset koulutilat ja oma koulutalo olivat johtokunnan aikomus alusta alkaen, minkä myötä Porin kaupungilta anottiin tontti, joka luovutettiin koulutalon rakentamista varten Riihikedon kaupunginosasta. PSYL:n oma koulurakennus kohosi Cygnaeuksen koulun viereen joulukuussa 1934, ja opetus alkoi vuodenvaihteen jälkeen tammikuussa. Laajennuksia valmistui vuosina 1957 ja 1964, jälkimmäisen yhteydessä kouluun saatiin myös 40-paikkainen kielistudio.
PSYL:n ensimmäisenä rehtorina toimi filosofian maisteri Viljo Heinonen vuosina 1935–69. Hänen jäätyään eläkkeelle liikunnanopettaja Into Merilehti sai johdettavakseen Suomen suurimmaksi kasvaneen oppikoulun. Oppilasmäärä oli suurimmillaan lukuvuonna 1966-1967, jolloin oppilaita oli 1 359. Ylioppilaskokelaita oli parhaimmillaan 1970-luvun alussa yli 150. PSYL:n viimeinen lukuvuosi yksityisenä oppikouluna päättyi keväällä 1974, jolloin Suomessa siirryttiin peruskoulujärjestelmään. Samalla koulun omistajaksi tuli Porin kaupunki. Elokuussa 1974 toimintansa aloittivat nimenmuutoksen jälkeen Riihikedon lukio ja Riihikedon yläaste, joiden ensimmäiseksi rehtoriksi tuli liikunnanopettaja Mauri Jaakonsaari. Vuonna 1989 Riihikedon lukio, jossa PSYL:n perinteiden seurauksena oli ollut vahva matemaattis-luonnontieteellinen painotus, sai ensin luonnontieteelliseen kokeiluun ja lopulta vuonna 1994 luonnontieteellisen erikoislukion aseman. Vuotta aikaisemmin koulu oli saanut takaisin alkuperäisen nimensä Senioriyhdistyksen aloitteesta. PSYL:ssä toimivat myös vuonna 1981 perustettu musiikkiluokka sekä 1995 perustettu kuvaamataitoluokka.
Toiminta viimeisinä vuosina

Porin suomalaisessa yhteislyseon koulussa opiskeli luokilla 7–9 noin 330 oppilasta. Opettajia oli noin 30. Peruskoulussa toimivat myös musiikki- ja kuvataideluokat. Lisäksi koulun erikoisuutena olivat niin sanotut "pajaluokat", joilla opiskeli erityisopetusta tarvitsevia oppilaita. Koulun toinen erikoisuus oli syksyllä 2006 alkanut englanninkielinen erikoisopetus.
Porin suomalaisessa yhteislyseon lukio teki monipuolista yhteistyötä muun muassa Porin yliopistokeskuksen, Satakunnan ammattikorkeakoulun, Porin ammattiopiston sekä alueen yritysten kanssa. PSYL:n luonnontieteelliseen erikoislukioon valittiin vuosittain noin 15–20 opiskelijaa. Koulu sai monivuotisen kokeilun jälkeen opetusministeriöltä luonnontieteellisen erityistehtävän syksystä 1994 alkaen. Erikoislukioon haettiin erikseen ja valinta tapahtui painotetun keskiarvon avulla. Painotettavat aineet olivat matematiikka, fysiikka, kemia ja biologia. Erikoislukion kursseihin kuului mm. laboratoriotöitä sekä tutustumiskäyntejä. Urheilulukiossa taas valmennettiin urheilijoita koulutyön ohella. Erikoislinjat siirtyivät sellaisinaan Porin lukioon.
Porin Suomalaisen Yhteislyseon Seniorit

Porin Suomalaisen Yhteislyseon Seniorit ry on vuonna 1991 perustettu koulun entisten oppilaiden yhdistys. Sen tehtävänä on vaalia koulun perinteitä sekä tukea nykyisiä oppilaita mahdollisuuksien mukaan. Yhdistys on vuodesta 1999 lähtien valinnut määräajoin Kunniaseniorin koulun entisten oppilaiden joukosta.
Porin Suomalaisen Yhteislyseon Seniorit > Kunniaseniorit

| --- | --- |
 1999 Jorma Uotinen  2000 Jarmo Leppiniemi  2001 Nina Eriksson  2003 Arvo Salo  2004 Tauno Matomäki  2005 Pekka Merilampi  2006 Onerva Mäki  2007 Antti Hakkiluoto :  2008 Jaana Laitinen-Pesola  2009 Erkki Teikari  2010 Pirkko Arstila  2011 Antti Raitakari  2012 Vesa Puttonen  2015 Mari Rantasila  2016 Ilkka Juusela  2020 Christina Salmivalli
Aiheesta muualla

Porin suomalaisen yhteislyseon koulun kotisivut (Arkistoitu – Internet Archive)
Porin suomalaisen yhteislyseon lukion kotisivut (Arkistoitu – Internet Archive)
Italian parlamenttivaalit 1946

Parlamenttivaalien suurimmat puolueet provinsseittain. Sininen väri tarkoittaa kristillisdemokraatteja (DC), pinkki sosialisteja (PSI) ja punainen kommunisteja (PCI).
Italian parlamenttivaalit 1946 järjestettiin Italiassa 2. kesäkuuta 1946. Vaaleissa valittiin perustuslakia säätävän kokouksen 556 jäsentä. Ne olivat Italian ensimmäiset parlamenttivaalit Benito Mussolinin diktatuurin kaatumisen ja toisen maailmansodan jälkeen. Yhtä aikaa vaalien kanssa järjestettiin kansanäänestys Italian valtiomuodosta. Tässä äänestyksessä vaihtoehtoina olivat monarkia ja tasavalta.
Parlamenttivaalien tulokset

| Puolue | Äänimäärä | Ääniosuus | Edustajanpaikat |
| --- | --- | --- | --- |
| Italian kristillisdemokraattinen puolue | 8 101 004 | 35,21% | 207 |
| Italian sosialistinen puolue | 4 758 129 | 20,68% | 115 |
| Italian kommunistinen puolue | 4 356 686 | 18,93% | 104 |
| Unione Democratica Nazionale | 1 560 638 | 6,78% | 41 |
| Fronte dell'Uomo Qualunque | 1 211 956 | 5,27% | 30 |
| Italian tasavaltalainen puolue | 1 003 007 | 4,36% | 23 |
| Blocco Nazionale della Libertà | 637 328 | 2,77% | 16 |
| Partito d'Azione | 334 748 | 1,45% | 7 |
| Muut ryhmät | 1 046 983 | 4,55% | 13 |
| Kaikki yhteensä | 23 010 479 | 100,00% | 556 |
Vaalien seuraukset

Kristillisdemokraattisen puolueen Alcide De Gasperi toimi Italian pääministerinä ennen parlamenttivaaleja ja jatkoi samassa tehtävässä vielä vaalien jälkeenkin.
Jussi Moila

| Jussi Moila |
| --- | --- |
 Jussi Moilan muotokuva (A. Kivisaaren lyijykynäpiirros)
Henkilötiedot
Syntynyt: Joensuu
Kansalaisuus:   Suomi
Ammatti:  kirjailija
Kirjailija
Esikoisteos:  Tuntematon (Gummerus 2022)  Nainen joka rinnastui auringonkukkiin (Gummerus 2007)
Aiheesta muualla
Löydä lisää kirjailijoitaKirjallisuuden teemasivulta
Jussi Moila (s. 1981) on helsinkiläinen näytelmäkirjailija. Hänen teoksiaan ovat muun muassa Veitset leikkaa ilman (2006), Paratiisi (2010), Neuvostoliitto (2012) ja Suomi – uuteen nousuun (2012). Näytelmätuotantonsa ohessa Moila on sanoittanut Minä ja Ville Ahonen -yhtyeen kappaleita ja julkaissut omakohtaisen romaanin Tuntematon (Gummerus 2022). Moila on palkittu Jussi Kylätasku -palkinnolla .
Elämä

Moila varttui Joensuussa. Ensimmäiset romaanikokeilut pöytälaatikkoon hän teki 13-vuotiaana. Lukion jälkeen Moila opiskeli psykologiaa Joensuun yliopistossa, mistä siirtyi vuonna 2003 Teatterikorkeakoulun dramaturgian koulutusohjelmaan. Vuonna 2008 Moila perusti ohjaaja Sini Pesosen ja Teatterikorkeakoulun opiskelijoiden kanssa vapaan teatteriryhmän Teatteri Nirvanan. Teatteri Nirvanan taiteellisena johtajana Moila toimi 2008 - 2012.  Samaan aikaan yhteistyönä Ville Ahosen kanssa syntyivät myös laulutekstit Minä ja Ville Ahonen -yhtyeen esikoislevylle. Vuonna 2010 Moila työskenteli vuoden Helsingin vastaanottokeskuksessa ja kirjoitti näiden kokemusten innoittaman pakolaisuutta käsittelevän näytelmän Paratiisi . Vuonna 2013 hän aloitti työnsä Kokkolan kaupunginteatterin puolipäiväsenä dramaturgi-ohjaajana.
Tuotannosta

Moilan teksteissä usein toistuva aihe on syrjäytyminen. Sitä käsittelevät eri näkökulmista esimerkiksi hänen näytelmänsä Veitset leikkaa ilman ja Paratiisi. Veitset leikkaa ilman kuvaa itäsuomalaisen perheen syrjäytymistä ja Paratiisi afrikkalaisen pakolaisen ulkopuolisuutta Suomessa. Moilan mukaan hänen näytelmänsä ”ovat usein eettisiä puheenvuoroja siitä miten ihmiset joutuvat syrjäytetyiksi”.
Moilan kirjoittama ja ohjaama Veitset leikkaa ilman sai juryn erikoispalkinnolla kansainvälisillä FIST-teatterifestivaaleilla Belgradissa 2007. Sini Pesosen ohjaaman Paratiisi-näytelmän kantaesitys palkittiin Thalia-palkintoraadin erityismaininnalla vuonna 2012. Lisäksi Moilan Madonna -teos oli ehdolla vuoden parhaalle näytelmälle jaettavan Lea -palkinnn saajaksi vuonna 2016 .
Moilan näytelmiä on Suomen lisäksi esitetty mm. Serbiassa, Monte Negrossa, Chicagossa, Budapestissa ja Firenzessä. Näytelmistä on julkaistu Veitset leikkaa ilman (Kirja kerrallaan 2007) ja Nevermind – tarinoita nuoruudessa (Kirja kerrallaan 2008). Lisäksi  Nainen, joka rinnastui auringonkukkiin on julkaistu Gummeruksen suuren runokilpailun antologiassa (Gummerus 2007).
Vuonna 2014 Moila dramatisoi Väinö Linnan Tuntemattomaan sotilaseen pohjautuvan kuunnelman Tuntematon sotilas – Vuoropuhelu Linnan romaanin kanssa Radioteatterille. . Hänet palkittiin teoksesta sekä Koura- että Jussi Kylätasku -palkinnolla. Moilan esikoisromaani Tuntematon käsittelee fiktiivisessä muodossa kuunnelman tekoprosessia. Siinä Moilaa muistuttava henkilö tulee hulluksi dramatisoidessaan Väinö Linnan romaania.
Näytelmät

Nainen joka rinnastui auringonkukkiin (2005)
Veitset leikkaa ilman (2006)
Nevermind – tarinoita nuoruudesta (2008)
Paratiisi (2011)
Neuvostoliitto (2012)
Suomi – uuteen nousuun (2012)
Madonna (2015)
Romaanit

Tuntematon (Gummerus 2015)
Audiodraamat

Rakastitko, Vesku? (Yle draama 2023)
Päättymätön riemu (Yle draama 2023)
Puhutaan siitä (Yle draama 2022)
Taisteluni (Yle draama 2019)
Tuntematon sotilas - vuoropuhelu Linnan romaanin kanssa (Yle draama 2014)
Aiheesta muualla

Näytelmäkulman kirjailijaesittely
Jasir Osman

| Jasir Osman> Henkilötiedot |
| --- | --- |
Koko nimi:  Jasir Onni Osman
Ammatti:  näyttelijä
Näyttelijä
Aktiivisena:  2016–
Merkittävät roolit:  Jasper Jääskeläinen (Kotka 10) Edward Davis (Syke)
Aiheesta muualla
IMDb 
Elonet
Jasir Onni Osman on suomalainen näyttelijä, joka on valmistunut teatteritaiteen maisteriksi vuonna 2024. Hän on tullut tunnetuksi muun muassa Jasper Jääskeläisen roolistaan sarjassa Kotka 10.
Kansallisteatterilla ja Taideyliopistolla esitettynä opinnäytetyönään Osman teki yhdessä Daniel Virtasen kanssa fyysisen ja vain vähän puhuttua kieltä sisältävän The Shi­ners -esityksen, jonka esitykset olivat toukokuussa 2024. Hän on opiskellut näyttelijäntyötä myös Laajasalon opistossa vuosina 2016-2017.
Osman on myös TikTokissa käyttäjänimellään Risanaamio, jossa hänellä on yli 115 tuhatta seuraajaa. Samalla nimellä hän on julkaissut myös omaa musiikkiaan. Debyyttisingle Pöksyt julkaistiin toukokuussa 2022 sekä toinen nimeltään Droppaa saman vuoden joulukuussa.
Teatterirooleja

Ylioppilasteatteri: Nomadia – myyttimatka muutokseen (2018)
HIT Helsinki: Pinokkio (2020)
Taideyliopiston Teatterikorkeakoulu: Synopsis (2020)
Helsingin Kaupunginteatteri:
Decamerone (2021)
Paahtimo (2021)
Kansallisteatteri:
Tytöille, jotka ajattelevat olevansa yksin (2023–2024)
The Shiners (2024)
Filmografia > Elokuvat

| Vuosi | Elokuva / TV-elokuva / Lyhytelokuva | Rooli |
| --- | --- | --- |
| 2019 | The Great Hold-Up | Frank |
| 2024 | Sudden Outbursts of Emotions | Marko |
Filmografia > Televisiosarjat

| Vuosi | Sarja | Rooli |
| --- | --- | --- |
| 2021 | Aikuiset | Niko |
| 2022 | Luuserit | Daniel |
| 2023 | Kotka 10 | Jasper Jääskeläinen |
| 2023 | Koodinimi: Annika | Ricky |
| 2023 | Syke | Edward “Edu” Davis |
| 2024 | Sekunnit | Eddy Airaksinen |
Filmografia > Musiikkivideot

Yeboyah - Kredi (feat. NCO) (2021 – ohj. Kimi Issakainen)
Joan Rischin katoamistapaus

Joan Risch
Joan Carolyn Risch (s. 12. toukokuuta 1930 Brooklyn, New York) oli yhdysvaltalainen nainen, joka katosi Massachusettsin Lincolnissa 24. lokakuuta 1961.
Kadonneen tausta

Risch syntyi Brooklynissa ja menetti molemmat vanhempansa tulipalossa 9-vuotiaana. Palon aikaan tyttö itse oli sukulaistensa luona kyläilemässä. Vanhempiensa kuoltua Risch asui kasvattiperheessä, jossa hänen on kerrottu joutuneen kasvatti-isän seksuaalisesti hyväksikäyttämäksi. Kasvattiperheestä Risch muutti tätinsä ja setänsä luo. Hän opiskeli Chambersburgin Wilson Collegessa Pennsylvaniassa ja suoritti oppiarvon englanninkielisessä kirjallisuudessa.
Risch työskenteli ensin sihteerinä ja sitten toimitusavustajana Thomas Y. Crowell Co. -kustantamossa. Vuonna 1954 hän tapasi tulevan miehensä Martin Rischin. Pariskunta muutti yhdessä Lincolniin Massachusettsiin ja sai kaksi lasta. Tämän myötä Joan Risch jäi kotiäidiksi.
Myöhemmät vaiheet

Joan Rischin mies Martin jatkoi samassa talossa asumista katoamistapauksen jälkeen. Hän ei suostunut vaimonsa julistamiseen kuolleeksi. Mies itse kuoli vuonna 2009.
Apopi

Skarabee, johon on kaiverrettu Apopin kartussi
Apopi tai Apepi oli 15. dynastian hyksoihin lukeutunut faarao, joka hallitsi noin 1585–1542 eaa tai 1566–1526 eaa. Hänen valtaistuinnimensä oli Aaweserre tai Aauserra (”Suuri ja mahtava kuin Re”). Manethon mukaan Apopi olisi hallinnut 36 vuotta ja 7 kuukautta. Jotkut tutkijat ovat kuitenkin sitä mieltä, että kysymyksessä on ollut kaksi peräkkäistä hallitsijaa, joilla oli sama nimi. Apopin nimi mainitaan useissa asiakirjoissa ja lukuisissa tuolta ajalta peräisin olevissa rakennuksissa. Apopilla oli kaksi sisarta, Tani ja Tcharydjet sekä tytär Harta. Apopin hallituskauden ensimmäisten vuosien aikana Ylä- ja Ala-Egyptin välillä vallitsi rauha, mutta levottomuudet alkoivat Thebassa hallinneen Seqenenre Taon kaudella ja jatkuivat hänen seuraajansa Kamosen aikana.
Apopi hallitsi vielä kautensa alkuvaiheessa suurta osaa Egyptistä, mutta Theban faaraoiden peräkkäisten hyökkäysten seurauksena Apopi joutui vetäytymään pohjoiseen pääkaupunkinsa läheisyyteen Niilin suistoon.
Adaloald

Giovanni Bonazzan 1700-luvulla veistämä medaljonki, johon on kuvattu Adaloald yhdessä äitinsä Theodelindan kanssa.
Adaloald (600–626 tai 605–626) oli langobardien kuningas vuosina 615–625. Hän oli edellisen kuninkaan Agilulfin poika. Adaloald tuli kuninkaaksi alaikäisenä ja hallitsi yhdessä äitinsä Theodelindan kanssa. Kymmenen vuoden valtakauden jälkeen heidät syrjäytettiin ja Adaloald mahdollisesti myrkytettiin. Adaloaldin seuraaja oli Arioald, joka suhtautui vihamielisesti katoliseen kirkkoon.
Syrjäyttämisen syynä oli ilmeisesti Adaloaldin heikko mielenterveys, minkä vuoksi hän menetti ylimystön tuen. Adaloald syrjäytettiin vuonna 626, ja pian sen jälkeen hän kuoli salaperäisesti Ravennassa.
Liam

| Liam |
| --- | --- |
Nimipäivä:   
– suomenkielinen:  –
– ruotsinkielinen:  6. huhtikuuta
– ortodoksinen:  –
Muunnelmia:  Vilhelm, Vilho, Ville
Vastineita eri kielissä:  –
Nimen alkuperä:  irlantilainen William-nimen lyhentymä
Infobox OKNimi-testi OK: 
Liam on alun perin irlantilainen miehen etunimi, William-nimen lyhentymä.
Suomessa nimi Liam on vuoden 2019 loppuun mennessä annettu noin 1040 henkilölle, joista yli puolet on 2010-luvulla syntyneitä. Suomen­ruotsalaisen kalenterin mukaan Liamin nimipäivä on 6. huhtikuuta, joka suomen­kielisessä kalenterissakin on samaa alkuperää olevien nimien kuten Vilhelmin, Vilhon ja Villen nimi­päivä.
Tunnettuja Liam-nimisiä

Liam Aiken (s. 1990), yhdysvaltalainen näyttelijä
Liam Aylward (s. 1952), irlantilainen poliitikko ja europarlamentaarikko
Liam Brady (s. 1956), irlantilainen jalkapalloilija
Liam Cooper (s. 1991), skotlantilainen jalkapalloilija
Liam Corrigan (s. 1997), yhdysvaltalainen soutaja ja olympiavoittaja
Liam Cosgrave (1920–2017), irlantilainen poliitikko
Liam Cullen (s. 1999), walesilainen jalkapalloilija
Liam Cunningham (s. 1961), irlantilainen näyttelijä
Liam Delap (s. 2003), englantilainen jalkapalloilija
Liam Foudy (s. 2000), kanadalainen jääkiekkoilija
Liam Fox (s. 1961), brittiläinen poliitikko ja ministeri
Liam Gallagher (s. 1972), brittiläinen laulaja
Liam Hemsworth (s. 1990), australialainen näyttelijä
Liam Howlett (s. 1971), brittiläinen kosketinsoittaja
Liam Kirk (s. 2000), englantilainen jääkiekkoilija
Liam Lawson (s. 2002), uusiseelantilainen autourheilija
Liam Lynch (1893–1923), irlantilainen sotilas
Liam Lynch (s. 1970), yhdysvaltalainen laulaja, kitaristi ja musiikkivideo-ohjaaja
Liam Seán MacDaid (1945–2023), irlantilainen katolinen piispa
Liam McIntyre (s. 1982), australialainen näyttelijä
Liam Miller (1891–2018), irlantilainen jalkapalloilija
Liam Mower (s. 1992), brittiläinen tanssija ja näyttelijä
Liam Möller (s. 2004), suomalainen jalkapalloiija
Liam Neeson (s. 1952), irlantilainen näyttelijä
Liam O’Brien (s. 1976), yhdysvaltalainen ääninäyttelijä
Liam O'Brien (s. 1994), kanadalainen jääkiekkoilija
Liam O’Flaherty (1897–1984), irlantilainen kirjailija
Liam O’Neil (s. 1993), walesilainen jalkapalloilija
Liam Payne (1993–2024), brittiläinen muusikko, One Direction -yhtyeen jäsen
Liam Reddox (s. 1986), kanadalais-skotlantilainen jääkiekkoilija
Liam Ridgewell (s. 1984), englantilainen jalkapalloilija
Liam Öhgren (s. 2004), ruotsalainen jääkiekkoilija
Aiheesta muualla

Kuvia tai muita tiedostoja aiheesta Liam Wikimedia Commonsissa
Pirkko Ihanainen

Pirkko Liisa Keinonen (o.s. Ihanainen, 20. tammikuuta 1943 Lappeenranta – 8. helmikuuta 2022 Lappeenranta) oli suomalainen yleisurheilija, joka saavutti 1960-luvun alussa SM-mitaleja pikajuoksuissa. Hän edusti Lappeenrannan Urheilu-Miehiä.
Ihanainen saavutti Kalevan kisoissa 100 metrin juoksussa pronssia vuonna 1961. Hän voitti viestijuoksun SM-kilpailuissa 4 × 100 metrillä kultaa Lappeenrannan Urheilu-Miesten joukkueessa vuosina 1961 ja 1962. Vuonna 1961 joukkue oli juossut Suomen ennätyksen 4 × 200 metrillä ajalla 1,47,2.
Ihanaisen ennätys 100 metrin juoksussa on 12,4 s ja 200 metrin juoksussa 26,7 s, molemmat vuodelta 1962. Ihanainen lopetti urheilemisen vuonna 1963 lähinnä avioitumisen ja työnsä vuoksi. Ihanainen oli ammatiltaan merkonomi ja hänen kotikuntansa oli Lappeenranta.
Ummeljoki

| Ummeljoki |
| --- | --- |
 Kaupungin kartta, jossa Ummeljoki korostettuna.
Kaupunki:  Kouvola
Entinen kaupunki:  Anjalankoski vuosina 1975–2008
Entinen kunta:  Anjala vuoteen 1974
Suuralue:  Anjalankoski
Osa-alueet:  Ummeljoki  Rantakylä  Keskikylä  Yrjölänmäki  Uotilanmäki  Takamaa  Kurjenniemi  Sulento  Retkussuo
Postinumero:  46810 Ummeljoki
Naapurikaupunginosat:  Myllykoski  Keltakangas  Anjala  Koria  (Elimäki)  Pohjois-Elimäki (Elimäki)  Etelä-Elimäki (Elimäki)  Kiehuva (Valkeala)
Ummeljoen kyläkirkko
Ummeljoki on Kouvolan kaupunginosa, tilastoalue ja kylä Anjalankosken suuralueella. Se sijaitsee Kymijoen rannalla Myllykosken länsipuolella, ja siellä on noin 1 300 asukasta. Ummeljoen kylä kuului aikaisemmin Anjalankosken kaupunkiin ennen sen liittämistä Kouvolaan vuonna 2009 ja Anjalan kuntaan ennen Anjalankosken perustamista. Ummeljoen kylää koskevia keskiaikaisia mainintoja ei tunneta, mutta vuoden 1539 hopeaveroluettelossa kylään on merkitty 8 taloa. Ummeljoella toimi vuoteen 2020 saakka Ummeljoen koulu ja siellä on kaksi seurantaloa, kyläkirkko, kesäteatteri, toimiva hyppyrimäki ja lentokenttä.
Ummeljoen takamaalla sijaitsee Wrede-suvulle kuuluva Rabbelugnin kartano.
Islantilainen Atnorth-yhtiö osti Ummeljoelta 21 hehtaarin tontin Kymijoen rannalta joulukuussa 2023 tarkoituksena rakentaa 60 megawatin datakeskuksen.
Aiheesta muualla

Ummeljoki.com - Ummeljoen kyläyhdistyksen ylläpitämä sivusto.
Anjalankosken kylät (Arkistoitu – Internet Archive)'
Ummeljoen talouskauppa[vanhentunut linkki]
Ummeljoen Rantakylä Museoviraston Muinaisjäännösrekisterissä (Arkistoitu – Internet Archive)
Ummeljoki Google mapsissä
Kouvola
| --- | --- |
Kouvolan suuralue:   Kangas  Kaunisnurmi  Sarkola  Vahtero  Käpylä  Tornionmäki  Lehtomäki  Kankaro  Mielakka  Tykkimäki  Korjala 
Kuusankosken suuralue:   Mäyrämäki  Ruotsula  Rantakulma  Voikkaa  Mattila  Pilkanmaa  Tähtee  Mäkikylä  Naukio  Kuusaa  Kuusaanniemi  Keltti 
Anjalankosken suuralue:   Myllykoski  Inkeroinen  Sippola  Kaipiainen  Muhniemi 
Valkealan suuralue:   Niinistö  Valkealan kirkonkylä  Jokela  Kiehuva  Aitomäki  Utti  Selänpää  Tuohikotti  Vekaranjärvi 
Elimäen suuralue:   Koria  Vilppula  Elimäen kirkonkylä  Villikkala 
Jaalan suuralue:   Jaala  Karijärvi
Pasadena Roof Orchestra

| The Pasadena Roof Orchestra |
| --- | --- |
Tunnetaan myös nimellä:  PRO
Kotipaikka:  Manchester, Yhdistynyt kuningaskunta
Genret:  Jazz, ragtime, blues, swing ja (vähemmässä määrin) big band
Aktiivisena:  1969 lähtien
Levymerkit:  Nykyisin Pasadena Records, alun perin Transatlantic
Yhteistyökumppanit:  The Swing Sisters
Kotisivut:  www.pasadena.co.uk
Pasadena Roof Orchestra, 2014.
The Pasadena Roof Orchestra (lyh. PRO) on englantilainen yhtye, joka on erikoistunut 1920- ja 1930-lukujen jazz- ja swing-musiikkityyleihin, vaikkakin heidän koko ohjelmistonsa on huomattavasti laajempi. Orkesteri on toiminut vuodesta 1969 lähtien, mutta kokoonpano on vaihtunut usein. Se on saavuttanut suosiota Yhdistyneen kuningaskunnan ulkopuolella, etenkin Saksassa.
Lyhyt historia

The Pasadena Roof Orchestran perusti marraskuussa 1969 John Arthy, joka leipurin työnsä ohessa toimi BBC:n sessiobasistina. Arthy sai haltuunsa eräällä ullakolla säilytetyn varaston musiikkisovituksia, jotka olivat peräisin 1920-luvulta, ja tämän löydön vahvistamana hän päätti koota oman yhtyeen. Yhtyeen nimeämistä inspiroi Harry Warrenin kappale "(Home in) Pasadena". Tuohon aikaan oli menossa huomattava 1920-luvun musiikin elvytysliike (tunnetaan nimellä Trad/Rad-liike; eräs kilpailevista yhtyeistä oli The Temperance Seven). Arthy lähti uuden yhtyeensä kanssa musiikillisesti eri suuntaan kuin suurin osa elvyttäjistä: vähemmän huumoria ja enemmän vakavampaa, antaumuksellista musiikin tulkintaa.
Orkesterin ensimmäinen laulusolisti oli John "Pazz" Parry, Arthyn vanha ystävä (kaksikko oli ollut yhtyeessä The Water Rats Jazz Band). Arthyn toimiessa orkesterinjohtajana ja soittaessa myös kontrabassoa ja sousafonia PRO tuli pian suosituksi.
Orkesteri alkoi toimia ammattimaisesti vuonna 1975. Heidän ensimmäinen LP-levynsä äänitettiin syksyllä 1974 ja esiteltiin seuraavana keväänä Cannesissa Midem-musiikkimessuilla. Orkesterin seuraava toimi oli kiertue Länsi-Saksassa (jossa em. elvytysliike oli hyvin suosittu) saman vuoden syksyllä.
Orkesteri oli esiintymismatkalla Yhdysvalloissa vuosina 1993 ja 2001 (heidän 25-vuotisjuhla-albuminsa kannessa on valokuva yhtyeestä Kalifornian Pasadenassa Ambassador Theatren edessä). He ovat työskennelleet sellaisten tunnettujen musiikintekijöiden kuin  Robbie Williams (vuonna 2005) ja Bryan Ferry (vuonna 2000) kanssa.
John Arthy vetäytyi syrjään vuonna 1997, mutta yhtye jatkaa edelleen kiertuetoimintaa ja levyttämistä orkesterinjohtaja ja laulaja Duncan Gallowayn johdolla. Vuonna 2009 orkesteri oli kiertueella Isossa-Britanniassa ja Saksassa.